Materiál (správa)

            Vzájomné vzťahy medzi Slovenskou republikou a Kanadou majú veľký význam,  a to predovšetkým z hľadiska vojensko-politickej spolupráce s prihliadnutím na pozíciu Kanady vo svetovom meradle. Kanada ako prvá členská krajina NATO ratifikovala prístupové protokoly o rozšírení NATO, ktoré umožnili členstvo, okrem iných pristupujúcich krajín, aj Slovenskej republike. 

            Pri preletoch bude použitá len vojenská letecká technika ozbrojených síl Kanady, pričom budú dodržané stanovené vzdušné trate letových prevádzkových služieb a bude sa postupovať podľa procedúr Medzinárodnej organizácie pre civilné letectvo. Uvedené prelety sa budú využívať na prepravu VIP pri dodržaní stanovených procedúr notifikácie, na prepravu cestujúcich, nákladu, ktorý môže zahŕňať nebezpečný náklad, muníciu, vybavenie na elektronické protiopatrenia, resp. fotografické a prieskumné vybavenie.

Prelety budú zabezpečované nasledujúcimi typmi vojenskej leteckej techniky Kanady:
-	CF 18 Hornet (F 18 Hornet)
-	CC 130 Hercules (Lockheed C130)             
-	CP 140 Aurora (Lockheed P3)                      
-	CC 150 Polaris (Airbus 310)                         
-	CC 144 Challenger (Bombardier CL60)       
-	CH 146 Griffon (Bell 412 HP)

	Kanada nie je oslobodená od poplatkov, v dôsledku čoho budú jej jednotlivé lety spoplatnené podľa príslušných právnych predpisov.